མཚོ་སྔོན་ནི་རྒྱལ་ཡོངས་ཀྱི་འབྲོག་ཁུལ་ཆེན་པོ་ལྔའི་གྲས་ཀྱི་གཅིག་ཡིན་པ་དང་།ད་ལྟ་འབྲོག་པ་ཁྱིམ་ཚང་འབུམ་གཅིག་དང་ཁྲི་བདུན་སྟོང་གཅིག་ལྷག་ཡོད་པ་དང་།མི་གྲངས་འབུམ་བདུན་དང་ཁྲི་བཞི་སྟོང་དགུ་ལྷག་ཡོད།ལོའི་ཚུན་ལ།མཚོ་སྔོན་གྱིས་ཞིང་ཆེན་ཡོངས་ཀྱི་འབྲོག་ཁུལ་དུ་འབྲོག་པའི་གཏན་སྡོད་བཟོ་སྐྲུན་མགོ་བརྩམས་པ་དང་།ལོ་གསུམ་གྱི་རིང་འབད་བརྩོན་བྱས་པ་བརྒྱུད།བསྡོམས་པས་གཏན་སྡོད་ཁང་བ་ཁྲི་དྲུག་དང་སྟོང་དགུ་དགུ་བརྒྱ་ལས་མགོ་བརྩམས་པ་དང་།བོད་རིགས་འདུས་སྡོད་ས་ཁུལ་དུ་སྔ་གཞུག་ཏུ་འབྲོག་པ་འབུམ་གཉིས་དང་ཁྲི་བདུན་སྡོད་གནས་གསར་བར་གནས་སྤར་བ་དང་།སློབ་གྲྭར་འགྲོ་དཀའ་བ་དང་སྨན་པ་སྟོན་དཀའ་བའི་གནད་དོན་རིམ་བཞིན་ཐག་གཅོད་བྱས་པ་དང་།འབྲོག་པའི་སྡོད་གནས་ཀྱི་ཆ་རྐྱེན་དང་འཚོ་བའི་ཁོར་ཡུག་ལ་ཡང་ལེགས་བཅོས་ཆེན་པོ་ཐོབ།ད་ལོར།མཚོ་སྔོན་ཞིང་ཆེན་གྱིས་གཙོ་བོར་ཁུལ་ལྔའི་འབྲོག་ཁུལ་དང་།རྫོང་ཉེར་གསུམ་གྱི་གཏན་སྡོད་ཁང་བ་ཁྲི་གཅིག་དང་སྟོང་བཞི་ལྷག་འཛུགས་སྐྲུན་བྱེད་རྒྱུ་རེད།